Coba jelasin Kehidupan awal dan pendidikan dari Juliana Evans dalam bahasa melayu dong

Che Puan Juliana dilahirkan pada 5 Julai 1989 di Shah Alam, Selangor. Bapanya berketurunan Inggeris dan ibunya berketurunan Melayu. Beliau merupakan anak bongsu daripada tiga beradik, kakaknya Isabelle Evans pernah menjadi pengacara di TV Pendidikan.

Pada usia 15 tahun, beliau juga pernah mewakili negeri Selangor dalam acara sukan Gimnastik Artistik di acara sukan sekolah peringkat kebangsaan anjuran Majlis Sukan Sekolah Malaysia (MSSM).

Beliau merupakan graduan Ijazah Sarjana Muda Komunikasi Massa dengan Kepujian dari Universiti Sunway,Subang Jaya Selangor.

Pada tahun 2012, beliau telah melanjutkan pengajian pascasiswazah peringkat Master's Degree di Western Michigan University di Kalamazoo, Michigan,Amerika Syarikat dan berjaya memperoleh Sarjana dalam bidang Perfileman, Video dan Media. Beliau juga tersenarai antara salah satu penerima Anugerah Dekan sebagai pengiktirafan kepada pencapaian akademik beliau yang cemerlang sepanjang tempoh pengajiannya di College of Arts and Science, Western Michigan University.

Seterusnya, pada tahun 2014 beliau juga telah mengambil kursus lakonan selama 6 bulan di Akademi Filem New York di Los Angeles,Amerika Syarikat.